open-index/open-wikipedia-markdown huggingface dataset:
Indonesian tennisliitto

**Indonesian tennisliitto** on Indonesian kansallinen tenniksen hallintoelin. Se tunnetaan indonesian kielellä nimellä PELTI (Persatuan Lawn Tennis Indonesia). 

PELTI perustettiin 26. joulukuuta 1935 ja sen tehtäviin kuuluvat lajin edistäminen, rahoituksen tarjoaminen pelaajien kehittämiseksi, juniori- ja ammattilaisturnausten järjestäminen sekä Indonesian Fed Cup- ja Davis Cup -joukkueiden hallinnointi. 

Vuonna 2006 Indonesian Fed Cup -joukkue pelasi maailmanlohkon kakkosryhmässä, mutta kieltäytyi pelaamasta play-off-ottelua Israelissa ja ottelu Israelin Fed Cup -joukkuetta vastaan merkittiin näin tappioksi. Indonesian hallituksen kerrottiin kieltäneen Indonesian tennisliittoa osallistumasta otteluun. Kansainvälisen tennisliiton (ITF) presidentti Francesco Ricci Bitti sanoi, että liitto oli surullinen päätöksestä. ITF sakotti Indonesian tennisliittoa 31 600 Yhdysvaltain dollarilla ja esti sen osallistumisen vuoden 2007 turnaukseen. Sakko koostui 20 000 dollarista Israelin tennisliitolle, 6 600 dollarista ITF:n menojen korvaamiseksi Israelin Fed Cup -ottelun valmisteluihin ja 5 000 dollarista ottelusta vetäytymisestä. Sanktio pudotti Indonesian Aasian/Oseanian lohkon II-ryhmään vuodeksi 2008.

## Lähteet

## Aiheesta muualla
* Indonesian tennisliiton kotisivut
Kentrí

**Kentrí** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kentrí on osa Ierápetran kaupunkiyhdyskuntaa. Kylän väkiluku on 1&nbsp;021 (vuonna 2011).

Kentrín kylä sijaitsee Kreetan kaakkoisosissa noin kolme kilometriä pohjoiseen Ierápetran kaupungista ja saaren etelärannikosta eli Libyanmeren rannasta. Se on rakennettu rinteeseen noin 50 metrin korkeuteen merenpinnasta laskettuna. Varhaisimmat maininnat kylästä ovat vuodelta 1369. Sen varhaisempi nimi oli *Katsogiánni* (Κατσογιάννη). Nykyisen nimensä se on saanut läheisestä Kédrio-joesta. Kentrí tunnetaan erityisesti perinteisen keramiikan valmistuksesta. Kylän pääkirkko on omistettu Neitsyt Marialle (*Panagía*).

## Lähteet
Poruni jõgi

**Poruni jõgi** () on Viron Alutagusen kunnassa virtaava pieni joki, josta noin puolet sen valuma-alueesta sijaitsee luonnonsuojelualueella. Joki laskee Narvanjokeen sen vasemmalta puolelta noin 20 kilometriä Peipsijärven luusuasta alaspäin.

## Joen kulku
Joen nimiosan alku sijaitsee Puhati soostikin ja Laukasoon välissä olevalla kannaksella, missä siihen yhtyy Laasina kraavi ja se sivuaa Gorodenka ojaa. Yläjuoksulla ojat on perattu suoriksi valtaojiksi, mutta Puhatun luonnonsuojelualueella alkaa joki meanderoida luonnollisesti. Muutaman kilometrin jälkeen se laskee pari kilometriä pitkään joen suulahteen, joka yhtyy erämaassa Narvanjokeen. Joki on yli 12 kilometriä pitkä ja joensuussa sen ylittää korkeajännitelinja. Joki virtaa alueella, joka sijaitsee Alutagusen alangolla ja sen valuma-alueen pinta-ala on 33 neliökilometriä. Poruni jõgi erkaantuu Godenkan ojasta kohti koillista ja yhtyy lopulta Narvanjokeen. Joen alajuoksulla sen äyräillä on useita kalliopaljastumia.

## Huomautuksia

## Lähteet
Livádia (Réthymno)

**Livádia** () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Aiemmin kylä kuului Kouloúkonaksen kuntaan ja vuodesta 2011 lähtien Mylopótamoksen kunnan Kouloúkonaksen kunnallisyksikköön. Kylän väkiluku on 1&nbsp;481 (vuonna 2011).

Livádian kylä sijaitsee Ída- eli Psiloreítis-vuoren pohjoisrinteessä Kreetan pohjoisissa keskiosissa linnuntietä noin 30 kilometriä itään Réthymnosta ja saman verran länteen Iraklionista. Se on rakennettu noin 600 metrin korkeuteen merenpinnasta laskettuna. Kylän pääkirkko on omistettu Vapahtajan kirkastumiselle (*Metamórfosi tou Sotíros*).

Livádia muodostaa myös laajemman kyläyhdyskunnan (Τοπική Κοινότητα Λιβαδίων, *Topikí Koinótita Livadíon*), johon kuuluvat varsinaisen Livádian kylän lisäksi kylät Krána ja Marinianá. Koko yhdyskunnan väkiluku on 1&nbsp;739.

## Lähteet

## Aiheesta muualla
Mochós

**Mochós** () on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Aiemmin kylä kuului Málian kuntaan ja vuodesta 2011 lähtien Chersónisoksen kunnan Málian kunnallisyksikköön. Kylän väkiluku on 825 (vuonna 2011).

Mochóksen kylä sijaitsee Kreetan pohjoisissa keskiosissa linnuntietä noin 3,5 kilometriä ja tietä pitkin noin yhdeksän kilometriä sisämaahan saaren pohjoisrannikosta eli Kreetanmeren rannasta, ja noin 40 kilometriä itään Iraklionista. Mochós on monin tavoin perinteinen kylä, ja ollut olemassa jo bysanttilaisella ajalla. Kylän pääkirkko on omistettu Neitsyt Marian ilmestykselle (*Evangelismós tis Theotókou*) ja vanha pääkirkko Neitsyt Marialle (*Panagía*). Muut tärkeimmät kirkot on omistettu arkkienkeli Mikaelille (*Michaíl Archángelos*), Pyhälle Georgiokselle (Pyhä Yrjö, *Ágios Geórgios*) ja Pyhälle Panteleimonille (*Ágios Panteleímonas*). Kylän nähtävyyksiin kuuluu myös kansanperinnemuseo.

Mochós muodostaa myös laajemman kyläyhdyskunnan (Δημοτική Κοινότητα Μοχού, *Dimotikí Koinótita Mochoú*), johon kuuluu varsinaisen Mochóksen kylän lisäksi Stalídan kylä. Koko yhdyskunnan väkiluku on 2&nbsp;062. Stalída on Mochóksen ranta-asutus ja kehittynyt turistikeskittymäksi.

## Lähteet

## Aiheesta muualla
Martti Torppa

**Martti Johannes Leonard Torppa** (21. kesäkuuta 1909 Veteli – 23. marraskuuta 2001 Pieksämäki) oli suomalainen kilpapyöräilijä, joka voitti 100 kilometrin maantiepyöräilyn Suomen-mestaruuden vuonna 1932 kahdeksan minuutin erolla seuraavaan. Hän teki samana vuonna 100 kilometrillä Suomen-ennätyksen 2.39.48 ja sijoittui Pohjoismaiden-mestaruuskilpailuissa 12:nneksi. Aktiiviuransa jälkeen hän toimi urheilun luottamus- ja tuomaritehtävissä, muun muassa luistelun MM- ja EM-kilpailujen tuomarina.

Pisimmän osan työurastaan Torppa teki Pieksämäellä, jossa hän työskenteli sotien jälkeen ensin geodeettina ja tontinmittaajana ja vuodesta 1960 alkaen kiinteistöinsinöörinä eläköitymiseensä saakka.

## Lähteet
Gérgeri

**Gérgeri** () on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Aiemmin kylä kuului Roúvaksen kuntaan ja vuodesta 2011 lähtien Górtynan kunnan Roúvaksen kunnallisyksikköön. Kylän väkiluku on 1&nbsp;241 (vuonna 2011).

Gérgerin kylä sijaitsee Ída- eli Psiloreítis-vuoren kaakkoisrinteessä noin 40 kilometriä lounaaseen Iraklionista ja noin viisi kilometriä länteen Agía Varvárasta. Se on rakennettu noin 490–520 metrin korkeuteen merenpinnasta laskettuna. Kylän pääelinkeinoja ovat maanviljely ja karjankasvatus.

Gérgerin lähellä sijaitsee Roúvaksen metsä. Seudulla on paljon lähteitä ja virtoja. Kylän lähellä on jäänteitä antiikin aikaisesta akveduktista, joka kuljetti vettä Gortynin kaupunkiin. Nykyisen kylän nähtävyyksiin kuuluu vanhoja vesimyllyjä sekä kansanperinnemuseo.

Gérgeri muodostaa myös laajemman kyläyhdyskunnan (Τοπική Κοινότητα Γέργερης, *Topikí Koinótita Gérgeris*), johon kuuluvat varsinaisen Gérgerin kylän lisäksi kylät Apomarmá, Kardamianá, Mastrachianá, Psalída, Ráptis ja Tzanianá. Koko yhdyskunnan väkiluku on 1&nbsp;440.

## Lähteet

## Aiheesta muualla
Sísi

**Sísi** (; joskus translitteroituna *Síssi*) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Aiemmin kylä kuului Vrachásin kuntaan ja vuodesta 2011 lähtien Ágios Nikólaoksen kunnan Vrachásin kunnallisyksikköön. Kylän väkiluku on 1&nbsp;003 (vuonna 2011).

Sísin kylä sijaitsee Kreetan pohjoisrannikon itäosassa eli Kreetanmeren rannalla noin 41 kilometriä itään Iraklionista ja 26 kilometriä luoteeseen Ágios Nikólaoksesta. Kylä on säilynyt perinteisempänä, siinä missä rannikko siitä länteen Málian suuntaan on modernimpaa turistirannikkoa. Sísi tunnetaan erityisesti luonnonsatamalahdestaan.

## Lähteet

## Aiheesta muualla
The Invisible Man (elokuva)

**The Invisible Man** on vuonna 2020 ensi-iltansa saanut tieteiskauhuelokuva, joka perustuu H. G. Wellsin romaaniin *[[Näkymätön mies (Wells)|Näkymätön mies]]*. Elokuvan ohjaajana ja käsikirjoittajana toimi *[[Saw (elokuvasarja)|Saw]]*-elokuvista, *[[Dead Silence|Dead Silencesta]]* ja *[[Riivattu (elokuva)|Riivattu]]*-elokuvista tunnettu Leigh Whannell.

Elokuvan traileri julkaistiin 7. marraskuuta 2019.

## Juoni tiivistettynä
Elokuvan päähenkilö Cecilia "Cee" Kass huumaa väkivaltaisen miehensä, Adrian Griffinin ja pakenee heidän yhteisestä kodistaan. Cecilia saa kyydin siskoltaan ja pääsee asumaan ystävänsä ja poliisin, Jamesin ja tämän teini-ikäisen tytön Sydneyn luokse. Cecilia ei uskalla lähteä ulos pitkään aikaan, kunnes hän saa tietää, että Adrian on kuollut oman kätensä kautta. Cecialia saa miehensä viiden miljoonan dollarin perinnön sillä ehdolla, ettei hän syyllisty rikokseen. 

Vähitellen Cecialia alkaa epäillä, ettei Adrian olekaan kuollut. Hänen uudessa kodissaan kummittelee, mutta kukaan ei tietenkään usko häntä. Cecilia on varma, että Adrian on lavastanut kuolemansa ja tehnyt itsestään näkymättömän, koska hän oli eläessään optiikan uranuurtaja. Näkymätön Adrian tekeekin Cecilian elämästä yhtä kärsimystä.

## Näyttelijät

## Arvosteluja

## Lähteet

## Aiheesta muualla
*
Mäntysaari (Asikkala)

**Mäntysaari**  on Päijänteen saari Päijät-Hämeessä Asikkalassa.

## Maantietoa
Saari on 330 metriä pitkä, 260 metriä leveä ja sen pinta-ala on 4,2 hehtaaria . Se sijaitsee Asikkalanselän eteläosassa Pernasaaren itäpuolella samalla matalikolla sen kanssa . Saari näkyy ensimmäisten joukossa Vääksyn suunnalta katsottaessa. Se on Pernasaareen verrattuna matala, ja sen korkein kohta kohoaa noin kahden metrin korkeuteen Päijänteestä. Saareen on rakennettu 10 vapaa-ajan asuntoa.

Päijänne aerial 6.jpg|Mäntysaari sijaitsee suuremman Pernasaaren länsipuolella.


## Historiaa
Vuoden 1855–1856 Kalmbergin kartastossa on Mäntysaaren kohdalla on kaksi pientä luotoa. Myöhemmissä Heinolan seudun taloudellisissa kartoissa vuosilta 1920 ja 1942 on saari nykyisen kaltainen. Ero voidaan selittää Päijänteen vedenpinnan laskulla. Kun Päijänteen pintaa laskettiin vuosien 1820–1832 aikana noin 120 senttimetriä perkaamalla Kalkkistenkoskea ja muita Kymijoen yläosien matalia kohtia, saattoi pikkusaarien matalikon kiviä ja järvenpohjaa paljastua vedestä. Näin saari laajeni suuresti. Kalmbergin kartasto on piirretty ennen maastotöitä käyttäen pohjana vanhoja pitäjänkarttoja, jotka ovat yleensä peräisin 1800-luvun alkupuoliskolta.

Vuoden 1965 peruskartassa näkyy saareen rakennetun viisi mökkiä, vuonna 1980 niitä oli kahdeksan ja vuonna 1990 kymmenen. Vuoden 1942 taloudellisessa kartassa mökkejä ei vielä ollut saareen piirretty.

## Huomautukset

## Lähteet
Taiteilijakoti Erkkola

**Erkkola** tai **Taiteilijakoti Erkkola** on Tuusulan Rantatien varrella sijaitseva kotimuseo. J.H. Erkko ihaili Aleksis Kiveä ja halusi rakentaa talonsa lähelle Kiven kuolinpaikkaa. Erkkola valmistui vuonna 1902 runoilija J. H. Erkon kodiksi. Runoilija Erkko kuului Tuusulanjärven taiteilijayhteisön piiriin.

Rakennus oli yksityisomistuksessa vuoteen 2006 saakka. Se siirtyi Tuusulan kunnalle 2007 alussa. Nykyään se on osa Tuusulan museota. Tiloissa järjestetään muun muassa kuvataidetapahtumia ja konsertteja.


Erkkola sali. Martta Wendelinin näyttely 5.2022.jpg|Alakerran sali Martta Wendelinin näyttelyn aikaan.
Erkkola entre 01.JPG|Sisäänkäynti Taiteilijakoti Erkkolaan.
Erkkola kakelugn.JPG|Sisätilojen kookas kakluuni. Erkkola on nykyään kotimuseona ja se on auki ympäri vuoden.


## Lähteet

## Aiheesta muualla
Lapuan taidemuseo

**Lapuan taidemuseo** on Lapualla kulttuurikeskus Vanhassa Paukussa sijaitseva taidemuseo. Juha Leiviskä suunnitteli vanhasta patruunatehtaan lataamosta museorakennuksen. Museon perustana on varatuomari Pauli Laurilan lahjoituskokoelma. Kaikkiaan museolla on yli tuhat teosta kahdeksassa kokoelmassa. Vuonna 2018 siellä vieraili yli 14&nbsp;800 kävijää, ja se oli kävijämäärällä mitattuna Etelä-Pohjanmaan suosituin museo.

## Historia
Lapauan taidemuseo toimii kulttuurikeskus Vanhassa Paukussa sen päärakennuksen Ison tehtaan vieressä. Olli Tarjanne suunnitteli 1920-luvulla taidemuseon rakennuksen patruunatehtaan lataamoksi. Rakennus toimi myöhemmin karkaisimona ja pintakäsittelylaitoksena. Kun Lapuan kaupunki sai vuonna 1999 taidelahjoituksen varatuomari Pauli Laurilalta, se alkoi kunnostaa patruunatehdasta museoksi. Laurila oli asettanut lahjoituksen ehdoksi, että kokoelmalle rakennettaisiin näyttelytilat.

Taidemuseon suunnittelijaksi valittiin akateemikko Juha Leiviskä, joka toteutti museosta tyylinsä mukaisesti valoisan. Yksi suunnittelun lähtökohdista oli rakennuksen historian ja nykypäivän yhdistäminen. Taidemuseon yhdistää Vanhan Paukun päärakennukseen Roy Mänttärin suunnitteleman katoksen peittävä piha.

## Kokoelmat ja toiminta
Lapuan taidemuseon kokoelmaan kuuluu yli tuhat teosta kahdeksassa kokoelmassa. Huomattavin niistä on Pauli Laurilan lahjoituskokoelma, johon kuuluu muun muassa Sam Vannin myöhempia nonfiguratiivisia teoksia. Kuvanveistäjä Kari Ovaskan perikunnan tallettamassa kokoelmassa on huomattava osa Ovaskan tuotannosta. Taidemaalari Antti Ojalan talletuskokoelmassa on noin 600 teosta, Armas Paavolan lahjoituskokoelmassa on erityisesti Anita Snellmanin maalauksia ja Oiva Polarin perikunnan lahjoituskokoelmassa 82 teosta. Päivi ja Veikko Juraman lahjoituskokoelmassa on puolestaan teoksia ulkomaisilta taiteilijoita. Taidemuseon omaan kokoelmaan se on saanut tai hankkinut teoksia nuoremmilta lapualaisilta taiteilijoilta ja eurooppalaisten ystävyyskaupunkien taiteilijoilta.

Lapuan taidemuseon keskeisenä ajatuksena on antaa lapualaisille ja kaikille eteläpohjanmaalaisille mahdollisuus tutustua taiteeseen. Lapuan taidemuseo on keskittynyt alusta saakka erityisesti museopedagogiikkaan, ja se tekee yhteistyötä päiväkotien ja koulujen sekä muiden oppilaitosten kanssa. Museo järjestää vuosittain kolmesta neljään kutsunäyttelyä. Sen toimintaan kuuluu myös esitellä omaa kokoelmaansa teemanäyttelyissä ja gallerioissa ja näyttelytiloissa Lapualla. Näyttelytoiminnassa ovat esillä erityisesti neljä teemaa, pohjalainen taide, nuoren taiteilijan tuotanto, ulkomainen taide ja kansallisesti merkittävien taiteilijoiden tuotanto. Tärkeimmässä asemassa on lapualaislähteiset taiteilijat ja pohjalainen taide.

Lapuan taidemuseo oli vuonna 2018 Etelä-Pohjanmaan suosituin museo, ja siellä vieraili 14&nbsp;857 kävijää.

## Lähteet

## Aiheesta muualla
*Museon kotisivut
Venäjän naisten jalkapallon mestaruussarja

**Venäjän naisten jalkapallon mestaruussarja** () on Venäjän korkein naisten sarja jalkapallossa. Sarja perustettiin 1992 korvaamaan kaksi vuotta aiemmin perustettu Neuvostoliiton naisten mestaruussarja.

## Joukkueet kaudella 2025
Venäjän naisten pääsarjan joukkueet kaudella 2024–2025:

## Mestarit

* 1992 – Interros Moskova
* 1993 – TsSK VVS Samara
* 1994 – TsSK VVS Samara
* 1995 – Energija Voronež
* 1996 – TsSK VVS Samara
* 1997 – Energija Voronež
* 1998 – Energija Voronež
* 1999 – Rjazan-VDV
* 2000 – Rjazan-VDV
* 2001 – TsSK VVS Samara
* 2002 – Energija Voronež
* 2003 – Energija Voronež
* 2004 – Lada Toljatti
* 2005 – Rossijanka

* 2006 – Rossijanka
* 2007 – Zvezda Perm
* 2008 – Zvezda Perm
* 2009 – Zvezda Perm
* 2010 – Rossijanka
* 2011–2012 – Rossijanka
* 2012–2013 – Zorki Krasnogorsk
* 2013 – Rjazan-VDV
* 2014 – Zvezda Perm
* 2015 – Zvezda Perm
* 2016 – Rossijanka
* 2017 – Zvezda Perm
* 2018 – Rjazan-VDV
* 2019 – TsSKA Moskova

## Lähteet
Juvan kirjasto

**Juvan kunnankirjasto** on Juvan kirkonkylällä toimiva kunnankirjasto. Se oli vuoteen 2020 saakka osa kolmen eteläsavolaisen kunnan - Juvan, Joroisten ja Rantasalmen - yhteistä Toenperän kirjastoa, mutta vuodesta 2021 lähtien on jälleen itsenäinen kunnankirjasto, jonka alueella kuitenkin kulkee ja pysähtyy aluekirjastoauto Jasso Toenperä. 

Juvan kirjasto perustettiin vuonna 1850. Vuonna 1921 kirjasto siirtyi kunnalliseksi palveluksi ja oman, arkkitehti Uolevi Leppäsen suunnitteleman talon se sai vuonna 1968. Kirjastotaloa laajennettiin ja saneerattiin arkkitehti Jaakko Merenmaan suunnitelman pohjalta vuonna 1996.

Vuonna 2018 kolmen kunnan yhteisen Toenperän kirjaston kokoelmiin kuului 172&nbsp;857 nidettä, joista 150&nbsp;292 oli kirjoja. Lainaajia näissä kirjastoissa oli yhteensä 4&nbsp;968. He lainasivat yhteensä 248&nbsp;011 nimikettä ja tekivät fyysisiä kirjastokäyntejä käyntejä 171&nbsp;387 kertaa. Lainoista lähes kolmannes (78&nbsp;799) tehtiin kirjastoauton kautta.

Juvan kirjasto kuuluu Etelä-Savon maakunnassa ja Pohjois-Savon eteläosassa toimivaan, kunnankirjastojen muodostamaan Lumme-kirjastokimppaan.

## Lähteet
Nanaji Deshmukh

**Nanaji Deshmukh** (11. lokakuuta 1916 – 27. helmikuuta 2010) oli intialainen poliitikko ja aktivisti, joka tunnetaan huomattavana hindunationalistisen Rashtriya Swayamsevak Sangh (RSS) -järjestön vaikuttajana. Deshmukh sai kuolemansa jälkeen presidentti Ram Nath Kovindilta Intian korkeimman siviilikunniamerkin Bharat Ratnan vuonna 2019. 

Deshmukh syntyi bramiinisukuun Maharashtrassa sijaitsevassa kylässä nimeltä Kadoli.  Hän liittyi RSS:n 13-vuotiaana, koska vaikuttui siitä kuinka RSS suojeli hindulaisia 1920-luvun Nagpurin mellakoissa. Hän myös uskoi, että RSS tulisi olemaan avainasemassa Intian pyrkimyksessä saavuttaa itsenäisyys brittihallinnosta. Toimiessaan täyspäiväisenä RSS-aktivistina (*pracharak*) 1950-luvulla hän perusti RSS:n koulutussiiven perustamalla vuonna 1950 koulun Gorakhpuriin. Järjestön koulutussiiven nimeksi kehittyi lopulta 1970-luvulla Vidya Bharati. Vuonna 1969 hän perusti *Deendayal Research Institute* -tutkimuskeskuksen. 

Vuonna 1975 hänet pidätettiin pääministeri Indira Gandhin julistaman kansallisen hätätilan takia. Hän vietti 17 kuukautta vankilassa, kunnes hänen ystävänsä Ram Nath Goenka vakuutti Gandhin vapauttamaan hänet sekä kehotti Deshmukhia asettumaan ehdolle vuoden 1977 parlamenttivaaleissa. Vapautunut Deshmukh suostutteli onnistuneesti Bharatiya Jana Sangh -puoluetta yhdistymään osaksi Janataa. Hän itse kieltäytyi ministerin virasta Morarji Desain hallituksessa ja erosi piakkoin myös parlamentin alahuoneesta. 

Politiikasta luopunut Deshmukh päätti alkaa tehdä työtä maansa kylien kehittämiseksi. Hän työskenteli Uttar Pradeshin osavaltiossa saaden aikaiseksi 2000 putkikaivoa sekä onnistuen parantamaan maanviljelymenetelmiä 2800 kylässä. 1990-luvulla hän siirtyi Chitrakootin kaupunkiin, Madhya Pradeshin osavaltiossa, johon hän perusti yliopiston. Vuonna 1999 hänet nimitettiin parlamentin ylähuoneen jäseneksi maalle tekemiensä palvelusten vuoksi. Samana vuonna hänet palkittiin hallituksen toimesta Padma Vibhushanilla. Ura parlamentin ylähuoneessa kesti vuoteen 2005

Deshmukhin kuoltua 93-vuotiaana Chitrakootissa, hänen ruumiinsa lahjoitettiin lääketieteellisen *All India Institute of Medical Sciences* -instituutin käyttöön kuten Deshmukh oli toivonut. 

## Lähteet

## Aiheesta muualla
Paul Gutama Soegijo

**Paul Gutama Soegijo** (29. tammikuuta 1934 – 7. tammikuuta 2019) oli indonesialainen säveltäjä.

Soegijo sai oppiarvot viulunsoitossa ja musiikin teoriassa Amsterdamin konservatoriosta. Lisäksi hän opiskeli sävellystä Boris Blacherin johdolla Berliinissä. Hän keskittyi urallaan sekä eurooppalaistyyliseen modernismiin että Indonesian gamelanperinteisiin. Vuonna 1973 hän perusti kokeellisen Banjar Gruppe Berlin -kokoonpanon. Se esiintyi lukuisilla kansainvälisillä festivaaleilla Euroopassa ja Aasiassa. Soegijo esiintyi lyömäsoittajana ja tanssijana omien teostensa esityksissä.

Steffen Schleiermacher on levyttänyt Soegijon kappaleen *Klavierstudie 1*.

## Lähteet
Euro Hockey Tour 2019–2020

**[[Euro Hockey Tour]]in kausi 2019–2020** oli sarjan 24. kausi. Sarjassa pelasivat Suomen, Venäjän, Ruotsin ja Tšekin miesten jääkiekkomaajoukkueet. Kaudella pelattiin vain kolme turnausta, sillä Tšekin turnaus peruttin koronaviruspandemian vuoksi.

## Kokonaispisteet

## Karjala-turnaus

## Channel One Cup

## Beijer Hockey Games

## Aiheesta muualla
Kudostekijä

**Kudostekijä** (TF) eli **hyytymistekijä III** on integraalinen kalvoproteiini, joka on osa veren hyytymistä. Kudosvaurioissa TF pääsee kosketuksiin veren kanssa, jolloin veren tekijä VIIa:t sitoutuvat TF:iin. Muodostuu TF-VIIa-komplekseja, joissa TF on kofaktori ja VIIa entsyymi. Kompleksit aktivoivat veren tekijöitä X ja IX, jotka ovat osa verihyytymän tuottavaa proteiinijoukkoa. TF:ää on kutsuttu aiemmin **tromboplastiiniksi**. CD-luokituksessa TF on **CD142**.

## Geeni
Ihmisillä TF:n geeni on *F3*. Tämä on kromosomissa 1 kohdassa 1 p21–22. Geenin pituus on noin 12.4 kiloemäsparia (kbp). Siinä on 6 eksonia.

## Rakenne
Ihmisillä TF:ssä 263 aminohappoa (AH) ja sen massa on 46&nbsp;kDa. Siinä on 3 proteiinidomeenia: N-terminaalinen pitkä solunulkoinen domeeni (219&nbsp;AH), lyhyt solukalvon läpäisevä domeeni (23&nbsp;AH) ja C-terminaalinen lyhyt soluliman puoleinen domeeni (21&nbsp;AH). Vaihtoehtoinen silmukointi tuottaa myös monia vereen liukoisia TF-muotoja, mutta nämä eivät osallistu hyytymiseen.

## Toiminta
Ihmisillä TF:iä muodostuu ja on verisuonia ympäröivissä sileälihassoluissa, suonten epiteelin ulkokerroksen fibroblasteissa ja perisyyteissä. Ne ovat solukalvoissa. Niitä on myös eritoten aivoissa ja epiteelissä keuhkoissa, sydämessä ja istukassa. TF:ien pitoisuudet kudoksissa, joissa niitä on eniten, ovat silti pieniä verrattuna muiden proteiinien pitoisuuksiin. Terveillä ihmisillä ei ole aktiivista TF:ää veressä. Haavan muodostuessa tai suonten muuten vaurioituessa TF:t pääsevät kosketuksiin veren kanssa.

Veressä muuten vapaana olevat tekijä VII:t sitoutuvat nopeasti paljastuneihin TF:iin ja aktivoituvat tekijöiksi VIIa. VII:t voivat aktivoitua myös monien muiden veriproteiinien avulla, joita ovat muun muassa Xa, IXa ja XIa. VII:n aktivaatiossa sen R152 ja I153 välinen peptidisidos katkeaa. VIIa:n sitoutuessa TF:ään solukalvoon muodostuu TF-VIIa-kompleksi. Tämä aktivoi hydrolysoimalla veren tekijä IX:iä ja tekijä X:iä tekijöiksi IXa ja IXa, jotka ovat osa fibriiniä sisältävän verihyytymän tuottavaa proteiinijoukkoa. VIIa aktivoi näitä tekijöitä yksinkin, mutta sen teho on mitätön, jos se ei ole kiinni TF:ssä.

## Mutaatio
Ihmisillä TF-puutosta ei tunneta. TF:ää koodaavan geenin mutaatiot, jotka aiheuttavat sen heikkotoimisuutta, tiettävästi tappavat jo sikiövaiheessa.

## Lähteet
Den Helderin School 7 -kirjasto

**Den Helderin School 7 -kirjasto** () eli lyhyesti **School 7** on Alankomaiden Den Helderissä sijaitseva yleinen kirjasto. Se rakennettiin alkujaan vuonna 1904 valmistuneeseen aiempaan koulurakennukseen, ja avattiin yleisenä kirjastona vuonna 2016. School 7 toimii yhteensä 18 kirjastoa hallinnoivan Kopgroep Bibliotheken -yhteisön päätoimipisteenä. Lisäksi rakennuksessa toimii historiallinen seura ja aikuiskoulutusinstituutti.

## Tunnustuksia
Syyskuussa 2018 School 7 -kirjastolle myönnettiin Vuoden yleinen kirjasto -palkinto. Tämä kansainvälinen kirjastopalkinto käynnistettiin vuonna 2014 osana Tanskan kulttuuriministeriön Linna- ja kulttuurihallinnon () yleisten kirjastojen malliohjelmaa (Model Programme for Public Libraries). Tunnustuspalkinnon voittanut kirjasto saa kansainvälistä näkyvyyttä ja muodollisen 5&nbsp;000 Yhdysvaltain dollarin rahapalkinnon.

## Lähteet
Chang’e 4

**Chang’e&nbsp;4** on Kiinan kuuluotain. Se koostuu useasta osasta ja laukaistiin kahdella laukaisulla. Queqiao reley-satelliitti laukaistiin 20. toukokuuta 2018. Laskeutuja Chang’e&nbsp;4 ja kulkija Yutu&nbsp;2 laukaistiin 7.&nbsp;joulukuuta 2018. 3.&nbsp;tammikuuta 2019 Chang’e&nbsp;4 laskeutui ensimmäisenä aluksena pehmeästi Kuun Maahan näkymättömälle puolelle.

Queqiao reley-satelliitin mukana laukaistiin myös kaksi mikrosatelliittia, Longjiang-1 ja Longjiang-2. Niissä on Saudi-Arabiassa valmistetut kamerat.

## Katso myös
* Chang’e 1
* Chang’e 2
* Chang’e 3
* Chang’e 5

## Lähteet

## Aiheesta muualla
Imjoki

**Imjoki**  on Päijät-Hämeessä Heinolassa Imjärvellä sijaitseva lyhyt joki, joka laskee Imjärvestä Ala-Rääveliin.

## Joen kulku
Joki alkaa Imjärven Kylänalasen luoteisrannan luusuasta ja virtaa noin 900 metriä länteen päin. Siellä se laskee Ala-Rääväelin keskivaiheille Myllylahteen, joka jää useiden saarten suojaan. Järvien korkeusero on 6,0 metriä ja joen jyrkimmät osuudet kuten esimerkiksi Imkoski sijaitsevat sen alajuoksulla. Joen keskivirtaama on 1,2 kuutiometriä sekunnissa. Joen varressa sijaitsee Imjärven kylä peltoineen ja joen ylittää yhdystie 15017 Myllylahden rannan tuntumassa.

## Historiaa
Joki on perattu tukinuittoa varten, mutta 2010 jälkeen sitä on ennallistettu takaisin luontaisen kaltaiseksi.

## Lähteet

## Aiheesta muualla
* Heinolan Imjoki liittyi lohi- ja siikapitoisiin vesiin, 25.5.2010
* Imjärvi: Siltasen osakaskunta
Merlo SpA

**Merlo S.p.A.** on vuonna 1964 perustettu italialainen perheyritys ja kurottajavalmistaja. Yhtiön tehdas sijaitsee Cuneossa, Italiassa. Merlon on perustanut Giuseppe Amilcare Merlo. Suomessa Merlo-kurottajien maahantuojana toimii Rotator Oy.
Fairland (Oklahoma)

**Fairland** on kunta (*town*) Ottawan piirikunnassa, Yhdysvaltain Oklahomassa. Kunnan asukasluku vuonna 2015 oli 1062, joka tarkoittaa 0,6% nousua vuoden 2010 väkiluvusta. Kunnan pinta-ala on 2.3 neliökilometriä. Fairlandin pormestari on pitkäaikainen asukas Charles Mathis.

## Historia

Fairlandin kunta kattoi alun perin 225 hehtaaria, ja siellä oli muutamia asuntoja ja yrityksiä. Kun Oklahomasta tuli osavaltio, oli kunta aktiivinen viljelijäyhteisö ja maatalous olikin paikallisen talouden tukipiste toisen maailmansodan loppuun saakka. Fairland rakennutti kaupunkiin viemärijärjestelmän vuoden 1950 paikkeilla.

## Väestö

Fairlandin asukastiheys oli vuoden 2000 väestölaskennan mukaan 430.2 asukasta neliökilometriä kohden. Kunnassa oli 452 asuntoa, joka tarkoittaa, että jokaisessa asunnossa asui keskimäärin 2,27 ihmistä. Kunnassa oli 100 naista kohden keskimäärin 86 miestä. Mediaani-ikä oli 39 vuotta.
John Kavik

**John Kavik** (1897 Gjoa Haven, Nunavut, Kanada – 1993 Yellowknife, Luoteisterritoriot, Kanada) oli kanadalainen inuiitti taiteilija. Hän oli itseoppinut taidemaalari, kaivertaja, kuvanveistäjä ja keraamikko.

## Elämä
Kavik syntyi Gjoa Havenissa (), Nunavutissa vuonna 1897. Hän eli nuorempana metsästyksellä ja kalastuksella. Kavik joutui muuttamaan sisämaahan Barren Lands First Nation reservaattiin jossa melkein kuoli suuressa nälänhädässä 1950-luvulla. Hän muutti sieltä  Baker Lakeen (), Keewatinin alueelle vuonna 1958 josta hän muutti edelleen seuraavana vuonna Rankin Inletiin jossa työskenteli nikkelikaivoksessa. Vuonna 1960 hän aloitti veistosten tekemisen kivestä. Vuosina 1965–1973 hän teki myös keramiikkaa.

## Tyyli
Kavikin keskeisin teema hänen veistoksissaan on ihminen. Hänen tyylinsä on melko primitiivinen ja minimalistinen. Hän käyttää viivoja ja syviä uria säästeliästi kasvojen ja ääriviivojen kuvaamiseen. Hän ei hionut niitä sileäksi vaan jätti työstämisen jäljet esiin. Käsien, silmien ja korvien ääriviivojen kuvaamiseen hän käytti usein porattuja reikiä. Hänen keramiikkansa muistutti hänen kivenveistotyyliään. 

Kavik on osallistunut useisiin näyttelyihin yhdessä muiden inuiittitaiteilijoiden kanssa sekä on pitänyt henkilökohtaisia näyttelyitä Kanadassa, Yhdysvalloissa ja Japanissa. Kavikilla oli ensimmäinen henkilökohtainen näyttely vuonna 1986 Torontossa. Hänen teoksiaan on useissa suurissa kokoelmissa, kuten Art Gallery of Ontariossa, Vancouver Art Galleryssa ja Winnipeg Art Galleryssa.

## Lähteet

## Aiheesta muualla
* 
* 
*
Vidya Bharati

**Vidya Bharati Akhil Bharatiya Shiksha Sansthan** () eli **Vidya Bharati** on hindunationalistijärjestö Rashtriya Swayamsevak Sanghiin yhteydessä oleva järjestö, joka omisti vuonna 2016 noin 12&nbsp;000 koulua. Intian pääministeri Narendra Modi on kehottanut Vidya Bharati -kouluja panostamaan laatuun ja nousemaan jokaisen Intian osavaltion parhaaksi kouluksi. Koulujen historia ulottuu 1950-luvun alkupuolelle, jolloin RSS-vaikuttaja Nanaji Deshmukh perusti ensimmäisen *Saraswati Sishu Mandir* -koulun Gorakhpuriin. 

Vidya Bharati -koulut ovat saaneet osakseen kritiikkiä tutkijoilta ja medialta. Kritiikin mukaan kouluissa vähätellään Intian muslimien historiaa ja opetetaan hindulaisia myyttejä tosina. Esimerkiksi islaminuskoisten mogulikeisarien sijasta kouluissa korostetaan hindukuninkaiden kuten Shivajin merkitystä. RSS-järjestöt ovat lobanneet Intian koulutuspolitiikkaa sisällyttämään arvokoulutusta, paikallis- ja kulttuurihistoriaa sekä kertomuksia intialaisten saavutuksista kaikilla aloilla. 

Järjestön pyörittämät koulut opettavat myös Intian alkuperäisväestöä eli adivaseja, joille niissä opetetaan hindulaisuutta. Järjestön itsensä mukaan he suojelevat kyseisiä "alkuperäisiä hinduja" kristilliseltä lähetystyöltä ja naxaliiteiltä. Koulujen mukaan niissä opetetaan intialaista ajattelua ja pyritään luomaan isänmaallisten oppilaiden sukupolvi. Kouluissa toimivat opettajat ovat saaneet kolmen kuukauden mittaisen koulutuksen opetustyöstä. 

India Today -lehden julkaisussa vuodelta 1992 kerrotaan, että Madhya Pradeshin osavaltiossa Intian kansanpuolueen (BJP) johtama osavaltiohallitus on avoimesti tukenut Vidya Bharatia. Järjestön omistamien koulujen määrä moninkertaistui osavaltiossa kun BJP nousi osavaltiohallituksen johtoon. Madhya Pradeshin hallitus myös helpotti vaatimuksia, jotka Vidya Bharati -koulujen opettajille asetettiin. 

## Lähteet
Andiensepelkehrääjä

**Andiensepelkehrääjä** (*Lurocalis rufiventris*) on kehrääjiin kuuluva lintulaji. Lajia tavataan Andeilta Etelä-Amerikasta.

## Koko ja ulkonäkö
Andiensepelkehrääjä on kehrääjäksi suhteellisen suurikokoinen ja voi kasvaa 25&ndash;26 cm pitkäksi. Sukupuolet muistuttavat toisiaan ulkonäöltään. Andiensepelkehrääjän pää, selkä ja siivet ovat pohjaväriltään tumman ruskeat ja niissä on ruosteenruskeita ja harmahtavia pilkkuja. Pitkissä siivissä on muutamia vaaleampia höyheniä. Pyrstö linnulla on lyhyt. Andiensepelkehrääjän kurkku on valkoinen ja vatsa ja rinta ovat ruosteenruskeat. Rinnassa voi olla pilkutusta.

## Levinneisyys ja elinympäristö
Andiensepelkehrääjän levinneisyysalue ulottuu Andeilla Venezuelasta Boliviaan. Sen elinympärsitöä ovat kosteat metsät, pilvimetsät ja metsien reunamaat tyypillisimmin 1&nbsp;500&ndash;3&nbsp;000 metrin korkeudella merenpinnasta. Linnut elävät yksin tai pieninä ryhminä. Andiensepelkehrääjän ravintoa ovat hyönteiset.

## Lähteet
Suin kirja

**Suin kirja** (*Suí Shū*) Sui-dynastian virallinen historia. Se kuuluu keisarillisen Kiinan 24 viralliseen historiakirjaan. Se tehtiin Tang-dynastian keisarin Tang Taizongin toimeksiannosta, ja sen kirjoitti merkittävien oppineiden ryhmä, johon kuuluivat Yan Shigu, Kong Yingda ja Zhangsun Wuji sekä Wei Zheng pääkirjoittajana. Historia valmistui vuonna 636.

## Lähteet
Mika Jokela

**Mika Jokela** (s. 1969 Rauma) on suomalainen kokki ja Keskon pääkonttorin K-Kampuksen keittiöpäällikkö vuodesta 2024 eteenpäin. Aiemmin urallaan hän on toiminut Finlandia-talon ja Vanajanlinnan keittiöpäälikkönä sekä Suomen Ruotsin-suurlähetystön keittiömestarina vuosina 1999-2004. Hän sijoittui Suomen Top Chef -ohjelman ensimmäisen tuotantokauden ohjelmassa kolmanneksi.

Jokela on kirjoittanut keittokirjan *Chef Vanajanlinna*, joka julkaistiin vuonna 2012. Lisäksi hän on kirjoittanut kolumneja Aamulehden sarjaan "Ohukainen ja Paksukainen" Jussi Lähteen kanssa vuosina 2008–2011.

## Teokset
* Mika Jokela, Hanna Löfgren; Hanna Velin (teksti), Mikaela Löfroth (kuvat): Vanajanlinna Chef Mika Jokela (2012), Vanajanlinna 

## Lähteet
Optomed

**Optomed Oyj** on suomalainen terveysteknologiayhtiö, joka kehittää ja kaupallistaa kädessä pidettäviä silmänpohjakameroita, joita voidaan käyttää erilaisten silmäsairauksien diagnosoimisessa ja seurannassa. Optomedilla on myös ohjelmistoliiketoimintaa.

Optomed listautui Helsingin pörssin päälistalle 5. joulukuuta 2019.

## Lähteet

## Aiheesta muualla
* Optomed
Boise City

**Boise City** on kaupunki Yhdysvaltojen Oklahomassa. Kaupunki on Cimarronin piirikunnan pääkaupunki. Boise Cityn väkiluku oli 1&nbsp;127 vuonna 2015, mikä tarkoittaa 11% laskua vuoden 2010 väkiluvusta.

Boise Cityn pinta-ala on 3,3 neliökilometriä. Kaupungin pohjoispuolella sijaitsee koko lähiseutua palveleva Boise City Airport -lentokenttä. Kaupungissa oli 752 asuntoa vuonna 2000, mikä tarkoittaa että jokaisessa asunnossa asuu keskimäärin 1,97 ihmistä. Boise Cityn mediaani-ikä on 41 vuotta. Jokaista 100 naista kohden on 90,4 miestä.

## Historia
Boise City perustettiin vuonna 1908. Kaupungin nimen synnystä on kolme eri teoriaa. Kaupunki on saanut nimensä joko sisällissodan sankarin kapteeni Boicen, Idahon pääkaupungin Boisen tai läheisen Boise Cattle Company -karjatilan mukaan. Vuoden 1943 aikana Yhdysvaltain ilmavoimat pommitti vahingossa kaupunkia harjoitusten aikana. Kukaan ei loukkaantunut eikä kaupunki vahingoittunut.
Muulo

**Muulo** () on keskiaikainen kylä lounaisessa Espoossa nykyisen Kurttilan alueella. Sen alkuperäinen tonttimaa on sijainnut Espoonjoen etelärannalla. Vuoden 1540 maakirjan mukaan Mulbyhyn kuului autioitunut kantatalo sekä talot Niss, Petas, Hinds ja Jupp. Myös Niss on saattanut olla kylän alkutalo, sillä siitä käytettiin vielä 1720-luvulla nimeä Mulby.

Mulby syntyi Kauklahden kylän maille, eikä sen nimen alkuperästä ole varmaa tietoa. Mulby-nimi on saattanut pohjautua alkutalon nimeen, joka on johdettu isännän nimestä. Vuonna 1432 paikkakunnalla lautamiehenä toimi Eric Mull ja vuodelta 1492 on maininta Nils Muule -nimisestä miehestä.

Historiallisen Muulon alueelle on rakennettu pientaloja. Vanha kylännimi on esillä eräiden kulkuväylien nimissä, kuten Mulbynmäki ja Muulonranta.

## Lähteet

## Aiheesta muualla
*Kotus.fi: Mulbyn lakeuksilla
Lapinlahden kirjasto

**Lapinlahden kirjasto** on pohjoissavolaisessa Lapinlahden kunnassa toimiva yleinen kirjasto. Se tarjoaa palveluja asiakkailleen Lapinlahden kirkon vieressä sijaitsevan Lapinlahden pääkirjaston, Varpaisjärven lähikirjaston ja kuntaa kiertävän kirjastoauton välityksellä. Lisäksi kuntalaisten käytössä on Ylä-Savon kirjastoverkko Rutakon muiden toimipisteiden ja verkkokirjaston palvelut.

Vuonna 2018 Lapinlahden kirjaston kokoelmiin kuului 99&nbsp;163 nimikettä, joista 88&nbsp;351 oli kirjoja. Lainaajia näissä kirjastoissa oli yhteensä 3&nbsp;151, ja he ottivat yhteensä 148&nbsp;681 lainaa ja kävivät fyysisesti kirjastoissa 70&nbsp;331 kertaa. Lainoista huomattava osa (11&nbsp;568) tehtiin kirjastoauton kautta.

## Lähteet
Solow Building

**The Solow Building** on New Yorkin Manhattanilla sijaitseva, vuonna 1974 valmistunut pilvenpiirtäjä. Rakennuksen on suunnitellut Gordon Bunshaft ja Skidmore, Owings & Merrill. Rakennuksessa toimii muun muassa Chanel, Kohlberg Kravis Roberts ja Apollo Management.

210 metriä korkean ja 50-kerroksisen rakennuksen pohjois- ja eteläpuolen julkisivu on kaareva.

## Lähteet

## Aiheesta muualla
Shake the Baby Silent

**Shake The Baby Silent** on Lordin ensimmäinen single yhtyeen fiktiiviseltä kokoelma-albumilta *[[Killection]]*. Kappaleesta julkaistiin singlen julkaisupäivänä YouTubessa lyriikkavideo. Kappale sijoittuu fiktiivisellä aikajanalla vuoteen 1995.

Mr. Lordi kommentoi singleä seuraavasti: 

## Kappaleet
# 

## Kokoonpano
* Mr. Lordi – laulu
* Amen – kitara
* Hiisi – basso
* Mana – rummut
* Hella – koskettimet

## Lähteet

## Aiheesta muualla
* Shake the Baby Silent Discogsissa. 
*
Mountain Brook

**Mountain Brook** on kaupunki Jeffersonin piirikunnassa, Alabaman osavaltiossa Yhdysvalloissa. Sen väkiluku oli vuoden  väestönlaskennassa 22&nbsp;461. Mountain Brook on yksi osavaltion varakkaimmista paikkakunnista.

Kaupunki kuuluu Birminghamin suurkaupunkialueeseen.

## Väestö
Mountain Brookin asukkaista 96,3 prosenttia on valkoisia, 1,16 prosenttia aasialaisia ja 0,871 prosenttia latinalaisamerikkalaisia. 99,4 prosenttia asukkaista on Yhdysvaltain kansalaisia. Kaupungin väestön keski-ikä on 40,7 vuotta.

## Kuvia kaupungista

Tiedosto:Mtn Brook Estates Bldg.jpg|Mountain Brook Estates -rakennus.
Tiedosto:MtnBrookCityHall.jpg|Kaupungintalo.
Tiedosto:Crestline Elementary School.jpg|Crestlinen ala-aste.


## Lähteet
### Viitteet

## Aiheesta muualla

* Mountain Brookin kotisivut
Tähtisäppikala

**Tähtisäppikala** (*Abalistes stellaris*) on säppikalojen (Balistidae) heimoon kuuluva kalalaji. Sitä tavataan Afrikassa, Aasiassa ja Oseaniassa. Tähtisäppikala on tavallisesti 40 senttimetrin mittainen, ja voi kasvaa jopa 60 senttimetrin mittaiseksi.

Tähtisäppikalaa tavataan koralleja ja sienieläimiä kasvavilta riutoilta hiekka- tai mutapohjaisilta alueilta. Lajin ravintoa ovat kovakuoriset eläimet, kuten ravut, nilviäiset ja merisiilit. Kalaa kalastetaan ravinnoksi pohjatrooleilla ja pitkälläsimmalla.

## Lähteet
Runkolinja 300

**Runkolinja 300** on Helsingin seudun liikenteen runkolinja, jonka liikennöinti aloitettiin 15. elokuuta 2022. Linjan reitti kulkee Vihdintietä Elielinaukiolta Pähkinärinteen kautta Myyrmäkeen. Runkolinja 300 on osa Hämeenlinnanväylän ja Vihdintien linjastosuunnitelmaa.

## Vaikutus muihin linjoihin
Runkolinja 300 korvasi yhdessä runkolinjan 400 kanssa Länsi-Vantaan ja Pohjois-Espoon suorat seutulinjat Helsinkiin. Linjan 300 korvaamia seutulinjoja olivat Vihdintietä kulkeneet 322 ja 332. Tästä poiketen HSL päätti säilyttää linjan 345 (Rinnekoti – Elielinaukio) sekä linjan 321 (Vanhakartano – Elielinaukio).

## Kritiikki
Suorien Helsinkiin kulkevien linjojen korvaaminen vaihdollisilla liityntäyhteyksillä aiheutti paljon kritiikkiä. Monet kritisoivat suunnitelmia matka-aikojen mahdollisten pidentymisten sekä vaihtojen lisääntymisen takia. Loppuvuodesta 2018 Pohjois-Espoon suorien linjojen lakkautuksia vastustava adressi keräsi lyhyessä ajassa yli 1&nbsp;100 nimeä.

## Suunnitelmiin tehdyt muutokset
Alkuperäisen suunnitelman mukaan myös linjat 321 ja 345 oli tarkoitus lakkauttaa runkolinjan 300 myötä, mutta näistä suunnitelmista luovuttiin kritiikin vuoksi. Siitä huolimatta Pohjois-Espoon suora linja 436 Hämeenlinnanväylällä päätettiin lakkauttaa.

Myös liityntälinjoihin tehtiin muutoksia toisessa linjastoluonnoksessa.

## Lähteet
Danuvius guggenmosi

**Danuvius guggenmosi** on fossiilinen luurankolöytö, joka kuuluu 11,6 miljoonaa vuotta sitten eläneille neljälle apinalle. Luut löytyivät Etelä-Saksasta Allgäun alueelta Hammerschieden kaivoksesta. Löytö sisältää 21 luuta, joihin kuuluu reiden, säären, käsivarren, käden ja jalkaterän luita ja selkänikamia, ja apinoista olivat yksi uros, kaksi naarasta ja yksi poikanen. Apinalajin kooksi on luiden perusteella arvioitu noin metri.

Tutkijoiden keskuudessa on erimielisyyttä siitä, mitä luulöydöistä voi päätellä. Niitä tutkineet esittävät luiden rakenteen perusteella, että apinat ovat voineet kävellä kahdella jalalla. Siten ne edustaisivat apinoita, jotka ovat vanhempia kahdella jalalla kävelleitä kuin tähän saakka vanhin tunnettu kahdella jalalla liikkunut apinalaji, joka oli *Ardipithecus ramidus* ja eli Afrikassa 4,4 miljoonaa vuotta sitten. Toiset tutkijat suhtautuvat kriittisesti kävelypäätelmään. Heidän mielestään luita on liian vähän, jotta niistä voisi päätellä kahdenjalankävelystä mitään.

Löytyöä on esitelty Nature-lehdessä syksyllä 2019.

## Lähteet
Soikkeli

**Soikkeli** on seuraavien suomalaisten henkilöiden sukunimi:
* Antti Soikkeli (1883–1937), kansanedustaja 
* Hannele Soikkeli (o.s. *Parkkonen*, s. 1956), yleisurheilija
* Kaarle Soikkeli (1871–1932), historiantutkija
* Maila Soikkeli (o.s. *Nisula*, 1931–2023), telinevoimistelija ja koripalloilija 
* Markku Soikkeli (s. 1963), kirjallisuudentutkija, kriitikko ja tieteiskirjailija
* Martti Soikkeli (s. 1935), eläintieteilijä, Turun yliopiston eläintieteen emeritusprofessori
* Olli Soikkeli (s. 1991), kitaristi.
Mustajuovaseipi

**Mustajuovaseipi** (*Rhinichthys atratulus*) tai **mustakuonobarbi** on särkien heimoon (Leuciscidae) kuuluva pienikokoinen pohjoisamerikkalainen makean veden kala.

Mustajuovaseipi on tavallisesti noin kuuden senttimetrin mittainen, korkeintaan kahdentoista. Sen elää enintään kolmevuotiaaksi.

Mustajuovaseipi on pohjakala, jota tavataan Kanadassa ja Yhdysvalloissa. Se viihtyy lauhkeissa, 0–29 celsiusasteen lämpöisissä vesissä.

Lajin ravintoa ovat vesihyönteiset ja levät kuten piilevät.

## Lähteet
Hopeatähti (elokuva)

**Hopeatähti** (*The Tin Star*) on vuoden 1957 yhdysvaltalainen lännenelokuva, joka perustuu John W. Cunninghamin novelliin. Elokuvan on ohjannut Anthony Mann, ja sen ovat käsikirjoittaneet Joel Kane, Dudley Nichols ja Barney Slater. Se oli 30. Oscar-gaalassa ehdolla parhaasta alkuperäisestä käsikirjoituksesta.

## Juoni
Elokuva kertoo Morgan Hickmanista (Henry Fonda), palkkionmetsästäjästä, joka ampuu rikollisen Lukas Jamersonin ja tulee erääseen pieneen kaupunkiin vaatimaan palkkiorahojaan. Kaupungin asukkaat olisivat kuitenkin halunneet Jamersonin mieluummin elävänä ja viivästyttävät palkkion toimitusta tahallaan. Hickman ottaa kuitenkin rennosti ja alkaa etsiä majapaikkaa siihen asti, kunnes saisi rahansa. Kaupungin ainoa hotelli ei suostu ottamaan häntä asiakkaakseen, joten Hickman majoittuu Nona Mayfieldin (Betsy Palmer) ja hänen poikansa Kipin (Michel Ray) luokse. Hän tapaa kaupungin seriffin Ben Owensin (Anthony Perkins), joka on vasta aloittanut virassaan ja alkaa ihailla Hickmania, kun tämä kertoo olleensa itsekin joskus seriffi. Yhtenä päivänä seriffi saa kuulla, että kaksi roistoa on surmannut erään kaupunkilaisen. Owens ei tiedä, miten saisi rosvot kiinni. Samana päivänä kaupungin lääkäri Joseph J. McCord (John McIntire) täyttää 75 vuotta, ja hän on luvannut tulla juhlimaan syntymäpäiviään illalla. Kun McCordin vaunut ajavat kaupunkiin, kaupunkilaiset alkavat laulaa onnittelulaulua, kunnes huomaavat, että vaunuissa lojuu McCordin ruumis. Kaupunkilaiset ovat raivoissaan, ja kun selviää, että tohtori oli ollut viimeksi Ed ja Zeke McGaffeyn luona, he muodostavat partion ja menevät joukolla etsimään McGaffeyn veljeksiä. Seriffi ei saa vihaisia kaupunkilaisia kuriin ja päättää jahdata McGaffeyn veljeksiä yhden miehen partiona, samoin kuin Morgan Hickman.

## Arvostelut
*Hopeatähti* on saanut enimmäkseen myönteisiä arvioita. Kriitikko Pekka Eronen antaa elokuvalle neljä tähteä viidestä ja kehuu sitä ytimekkääksi lännenelokuvaksi. Eronen toteaa, että *[[Psyko (vuoden 1960 elokuva)|Psykon]]* murhaajana tunnettu Anthony  Perkins pääsee tässä elokuvassa tulkitsemaan "huomattavasti hellyttävämpää nuorukaista".

## Lähteet

## Aiheesta muualla
*
Jeffersonin piirikunta (Alabama)

**Jeffersonin piirikunta** () on Yhdysvaltojen Alabaman osavaltiossa sijaitseva piirikunta. Sen väkiluku oli 659&nbsp;300 vuonna 2018 ja sen pinta-ala on 2&nbsp;910 neliökilometriä. Birminghamin kaupunki on piirikunnan hallintokeskus.

Piirikunta perustettiin 13. joulukuuta 1819 ja se sai nimensä Thomas Jeffersonilta.

## Väestö
Jeffersonin piirikunnan asukkaista 49,8 prosenttia on valkoisia, 43 prosenttia mustia ja 3,88 prosenttia latinalaisamerikkalaisia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 37,6 vuotta.

## Kuvia piirikunnasta

Tiedosto:Birmingham Aerial (17020168105).jpg|Birminghamin kaupunki.
Tiedosto:Jefferson County Courthouse, Birmingham, Alabama by George Paul Puvvada.jpg|Piirikunnan oikeustalo.


## Lähteet

## Aiheesta muualla
Gothan kaupunginkirjasto

**Gothan kaupunginkirjasto** on Heinrich Heinen mukaan nimetty julkinen kirjasto Thüringenissä Gothan kaupungissa. Siihen kuuluvat myös lasten- ja nuortenkirjstot. Niteiden määräksi on arvioitu noin 60&nbsp;000. Kirjasto on aloittanut toimintansa vuonna 1950 Saksan demokraattisessa tasavallassa, jolloin se sijoitettiin Sachsen-Gotha-Altenburg–sukuisen vaaliruhtinas Friedrich III:n aikaiseen Gothan linnaan kuuluvaan uusklassiseen Talvipalatsiin Friedrichstrassen varrelle. Rakennus on alun perin vuodelta 1822, ja se purettiin huonokuntoisena vuonna 2011 ja rekonstruktoitiin vuonna 2015. Kirjasto siirrettiin Gothan linnan puutarhan orangeriaan, joka on rakennettu 1700-luvulla.    

## Lähteet
Tim Miller

**Timothy "Tim" Miller** (s. 10. lokakuuta 1964 Fort Washington, Maryland) on yhdysvaltalainen elokuvaohjaaja, erikoistehostetaiteilija ja animaattori. Hänet tunnetaan parhaiten ohjaustyöstään vuoden 2016 elokuvassa *[[Deadpool (elokuva)|Deadpool]]*.

## Filmografia
### Ohjaajana

## Aiheesta muualla
*
Luková 2

**Luková 2**, myös **Petra Vlhová**, on laskettelurinne Jasnán talviurheilukeskuksessa Demänovská Dolinassa Slovakiassa.

Jasnássa on järjestetty alppihiihdon maailmancupin kilpailuja, viimeisimmät olivat naisten suurpujottelu- ja pujottelukilpailut kaudella 2024, jolloin Petra Vlhová loukkaantui nimikkorinteessään.

## Lähteet
*Resort information jasna.sk 
*Lifts and Slopes jasna.sk 
*Maps jasna.sk 
*Trať  worldcupjasna.sk 
*Results – Jasná fis-ski.com 

### Viitteet
Samsung Gear Fit

**Samsung Galaxy Gear Fit** julkaistiin 2014 ja se on älykello jossa on erilaisia kunto-ohjelmia. Sen näyttö on 1,84 tuumaa. 

Kellossa on reaaliaikainen käyttöjärjestelmä Androidin tai Tizenin sijaan.


Tiedosto:Gear Fit.jpg
Tiedosto:Samsung Gear Fit (15059701108).jpg


## Lähteet
Melon Music Awards

**Melon Music Awards** on merkittävä musiikipalkintogaala, joka pidetään vuosittain Etelä-Koreassa ja jonka järjestää Kakao M sen omistaman musiikkipalvelun Melonin kautta. 

Vuonna 2019 gaala pidetään 30. marraskuuta 2019 Gocheok Sky Domessa. 

## Tapahtumapaikat

## Arviointiperusteet

## Pääpalkinnot

### Vuoden artisti

### Vuoden albumi

### Vuoden laulu

### 10 parasta artistia

### Paras uusi artisti

## Genre pakinnot

### Räppi/hiphop

### Balladi

### R&B

### Rock

### OST

### Trot

### Pop

### Tanssi

### Folk/blues

### indie

### elektroninen

## Suosio palkinnot

### Netizenin suosio palkinto

### Hot Trend palkinto

## Erityiset palkinnot

### Musiikkivideopalkinto

### Lauluntekijäpalkinto

### MBC Music Star -palkinto

### Esittävän taiteen palkinto

### Globaali artisti

### Kakao Hot Star -palkinto

### Vuoden lava

### 1theK esitys-palkinto

## Eniten voittoja

## Lähteet

## Aiheesta muualla
* Virallinen verkkosivu
Reino Aulamo

**Reino Aulamo** (11. kesäkuuta 1922 Lahti – 17. heinäkuuta 1976) oli suomalainen moukarinheittäjä. Aulamo edusti urallaan Lahden Ahkeraa.

Kalevan kisoissa Aulamo saavutti moukarinheitossa kultaa vuonna 1945 ja hopeaa vuosina 1943 ja 1947. Aulamo edusti moukarinheitossa Suomea maaotteluissa vuosina 1945 ja 1947.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Samsung Galaxy Ace 2

**Samsung Galaxy Ace 2** on Samsung Electronicsin helmikuussa 2012 julkaisema älypuhelin. Käyttöjärjestelmänä on Android 2.3 (Gingerbread), joka voidaan päivittää Android 4.1.2 (Jelly Bean) -versioon. Akkua on 1&nbsp;500 milliampeerituntia ja näyttö on 3,8 tuumaa. Keskusmuistia on 768 megatavua ja sisäistä tallennustilaa on 4 gigatavua. Laite tukee enintään 32 gigatavun microSD-kortteja. Takakameran tarkkuus on 5 megapikseliä ja etukameran 0,3 megapikseliä.

## Lähteet
Vili Järe

**Vilho Allan Sigurd Jägermalm**, käytti taiteilijanimiä **Vili Järe** ja **Vili Jägermalm** (10. marraskuuta 1912 Haaga – 18. kesäkuuta 1949) oli suomalainen teatteri- ja elokuvanäyttelijä.

Järe näytteli 1940-luvulla Helsingin Kansanteatterissa ja hän oli syksystä 1942 kuuntelijaoppilaana Suomen teatterikoulussa. Järe oli jo kesällä 1941 mukana Eine Laineen kiertueella esittämässä Noel Cowardin näytelmää *Markiisitar*. Hän oli William Shakespearen *[[Hamlet]]*-näytelmässä (1944) sotaherra Bernardon ja kolmannen näyttelijän rooleissa sekä tanssisolistina näytelmässä *Tanssiva Savoy* (1947).

Järe oli avustavissa rooleissa noin parissakymmenessä elokuvassa vuosina 1943–1948. Ensimmäisen kerran hän oli mukana elokuvassa *[[Katariina ja Munkkiniemen kreivi]]* (1943) esittäen lakeijaa. Merkittävin Järeen sivurooleista oli konnan rooli elokuvassa *[[Valkoisen neilikan velho]]* (1945). Järe kuoli kesällä 1949 36-vuotiaana.

## Elokuvarooleja
* *[[Katariina ja Munkkiniemen kreivi]]* (1943), lakeija
* *[[Synnitön lankeemus]]* (1943), näyttelijä
* *[[Tyttö astuu elämään]]* (1943), vartiomies
* *[[Valkoiset ruusut]]* (1943), tanssija ravintolassa
* *[[Miesmalli]]* (1944), mies kutsuilla
* *[[Sellaisena kuin sinä minut halusit]]* (1944), ravintola Kultaisen ankkurin tarjoilija 
* *[[Sylvi (vuoden 1944 elokuva)|Sylvi]]* (1944), tanssiaisvieras
* *[[Nokea ja kultaa]]* (1945), lämmittäjä Kemiläinen
* *[[Ristikon varjossa]]* (1945), metallityömies
* *[[Valkoisen neilikan velho]]* (1945), Korri-niminen konna
* *[[Kirkastuva sävel]]* (1946), oopperan järjestäjä
* *[[Menneisyyden varjo]]* (1946), peluri
* *[[Kultamitalivaimo]]* (1947), tunnistamaton avustajarooli
* *[[Laulava sydän]]* (1948), Yleisradion virkailija
 
## Lähteet